Φασολάδα κλασική στη χύτρα!
Φασολάδα κλασική αλλά τόσο γρήγορη. Ο μισελενάτος σεφ Γιώργος Φελεμέγκας μας μυεί στα μυστικά της χύτρας και ετοιμάζει ανεπανάληπτες κλασικές συνταγές στον μισό χρόνο.
500 γρ. φασόλια μέτρια, κατά προτίμηση Φενεού, μουλιασμένα αποβραδίς σε νερό, ξεπλυμένα, 1 ξερό κρεμμύδι, ψιλοκομμένο, 2 μεγάλα καρότα, σε μέτρια κομμάτια, 2 κλωνάρια σέλερι, σε λεπτές φέτες, 2 σκελίδες σκόρδο, ψιλοκομμένες , 2-3 κουτ. σούπας πελτές ντομάτας , 3 λίτρα νερό, καυτό, ελάχιστη ζάχαρη, ελάχιστη πάπρικα, καπνιστή ή καυτερή, 3 κλωνάρια φρέσκο δεντρολίβανο, 1/2 μάτσο σέλινο, χοντροκομμένο, 6 κουτ. σούπας ελαιόλαδο + λίγο επιπλέον, για το σερβίρισμα, αλάτι, φρεσκοτριμμένο πιπέρι, λίγη ξερή ρίγανη, για το σερβίρισμα
Για να ετοιμάσουμε την κλασική φασολάδα ζεσταίνουμε το ελαιόλαδο στη χύτρα, σε δυνατή φωτιά, και σοτάρουμε το κρεμμύδι, τα καρότα, το σέλερι και το σκόρδο για 3-4 λεπτά, μέχρι να μαλακώσουν καλά.Ρίχνουμε τον πελτέ και σοτάρουμε για 1-2 λεπτά, μέχρι να αρχίσει να «πιάνει» ελαφρά στον πάτο της χύτρας.Προσθέτουμε τα φασόλια, το καυτό νερό, τη ζάχαρη, αλάτι, πιπέρι, την πάπρικα και το δεντρολίβανο και ανακατεύουμε.Σφραγίζουμε τη χύτρα, ρυθμίζουμε την ένδειξη της βαλβίδας σύμφωνα με τις οδηγίες του κατασκευαστή για βράσιμο οσπρίων και μόλις βράσει το υγρό, ανασηκωθεί η βαλβίδα και αρχίσει να βγαίνει έντονος ατμός, χαμηλώνουμε καλά τη φωτιά και σιγοβράζουμε για 50-60 λεπτά, μέχρι να μαλακώσουν τα φασόλια.Απομακρύνουμε το σκεύος από τη φωτιά και αφαιρούμε τον ατμό. ΞεσκεπάζουμεΕπαναφέρουμε τη χύτρα σε δυνατή φωτιά και βράζουμε τη φασολάδα μέχρι να χυλώσειΠρος το τέλος, ρίχνουμε το σέλινο και ανακατεύουμε. Διορθώνουμε το αλατοπίπερο, αν χρειάζεται, και αφήνουμε το φαγητό να ξεκουραστεί για περίπου 10 λεπτά πριν σερβίρουμε.Σε κάθε μερίδα ρίχνουμε από λίγο ωμό ελαιόλαδο και πασπαλίζουμε με ξερή ρίγανη.
Λαχανικά,Φασόλια